armvectores/hy_wikipedia_2023 huggingface dataset:
Փոփոխական բյուջե

Փոփոխական բյուջե (անընդմեջ բյուջե, անգլ.՝ rolling budget), բյուջե, որում պլանավորումը անընդհատ գործընթաց է, և յուրաքանչյուր հաշվետու ժամանակաշրջանի ավարտից հետո հետագա ժամանակահատվածների պլանները կարող են ճշգրտվել ավելի արդիական ձևերով։ Յուրաքանչյուր հաշվետու ժամանակաշրջանի (ամսվա) ավարտից հետո բյուջեին է ավելանում հաջորդ պարբերությունը (ամիսը), և այդպիսով բյուջեն միշտ ունենում է լիարժեք շրջան (12 ամսվա ընթացքում)։


== Սահմանում ==
Անգլիացի պրոֆեսոր Քոլին Դրուրին փոփոխական բյուջեն սահմանել է որպես բյուջե, որում պլանավորումը տեղի է ունենում անընդհատ, հաշվետու ժամանակաշրջանի ավարտից հետո տվյալները կարող են ճշգրտվել, բացի այդ բյուջեին ավելացվում է լրացուցիչ ժամանակաշրջան։ Փոփոխական բյուջեն միշտ ունենում է լիարժեք շրջան (օրինակ՝ 12 ամիս)։
Ըստ ամերիկացի պրոֆեսոր Էնթոնի Ատկինսոնի՝ անընդհատ բյուջետավորումը բյուջետավորման գործընթաց է, որի դեպքում պլանավորումն իրականացվում է որոշակի ժամանակահատվածով (տարի)` ամսվա կտրվածքով։ Մեկ բյուջետային շրջանի (ամսվա) ավարտից հետո ընկերությունն այն հանում է հիմնական բյուջեից, և դրա փոխարեն ավելացնում ապագա բյուջետային ժամանակաշրջանը։


== Քննադատություն ==
Ըստ Է. Ատկինսոնի՝ անընդհատ բյուջետավորմամբ բյուջեի շրջանը բավական երկարատև է, ինչը թույլ է տալիս ձեռնարկությանը կանխատեսել մրցակցային ուժերի, աշխատանքի պահանջների կարողության, տեխնոլոգիայի մեջ փոփոխությունները և այլն, բայց նաև բավականին կարճ, որպեսզի իրատեսական գնահատականներ տան։ Բացի այդ, անընդհատ բյուջետավորմամբ ձեռնարկությունը գտնվում է ռազմավարական պլանավորման մշտական ​​գործընթացում, այլ ոչ թե տարին մեկ անգամ։ Այնուամենայնիվ, անընդհատ բյուջետավորումը պահանջում է ավելի մեծ ուժ և կազմելու ժամանակ, քան պարբերական բյուջետավորումը։


== Տես նաև ==
Ճկուն բյուջե
Աճող բյուջե


== Ծանոթագրություններ ==
Գորիխովո

Գորիխովո (ուկրաիներեն՝ Горіхове), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գորիխովո գյուղում բնակվում էր 135 մարդ։ Բնակավայրը զբաղեցնում է 0,819 կմ² տարածք։ Բնակչության խտությունը կազմում էր 164,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիերոցո

Ֆիերոցո (իտալերեն՝ Fierozzo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 463 մարդ (2008), բնակչության խտություն՝ 27 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 38050։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 551104


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խաժին

Խաժին (ուկրաիներեն՝ Хажин), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1611 թվականին։
2001 թվականի տվյալներով Խաժին գյուղում բնակվում էր 1 084 մարդ։ Բնակավայրը զբաղեցնում է 2,25 կմ² տարածք։ Բնակչության խտությունը կազմում էր 481,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սամիր Շարիֆով

Սամիր Ռաուֆ օկլի Շարիֆով (ադրբ.՝ Samir Rauf oğlu Şərifov, սեպտեմբերի 7, 1961(1961-09-07), Ադրբեջան), ադրբեջանցի պետական գործիչ, Ադրբեջանի Հանրապետության ֆինանսների նախարար, Ադրբեջանի Հանրապետության ներկայացուցիչ Սևծովյան առևտրի և զարգացման բանկում։


== Կենսագրություն ==
Սամիր Շարիֆովը ծնվել է 1961 թվականի սեպտեմբերի 7-ին։ 1983 թվականին ավարտել է Ուկրաինայի Կիևի պետական ​​համալսարանի միջազգային հարաբերությունների և միջազգային իրավունքի ֆակուլտետը։ Նույն համալսարանից ստացել է մագիստրոսի կոչում։ 

1983–1991 թթ. - Տնտեսագետ Բաքվում և արտերկրում (Եմենի ժողովրդական ժողովրդավարական հանրապետություն) ՛ ԽՍՀՄ արտաքին տնտեսական հարաբերությունների համակարգում։
1991–1995 թթ. - Ադրբեջանի Հանրապետության արտաքին գործերի նախարարության միջազգային տնտեսական կապերի վարչության պետ։
1995–2001 թթ. - Ադրբեջանի Հանրապետության Մզգային Բանկի գլխավոր տնօրեն։
2001–2006 թթ. - Ադրբեջանի Հանրապետության պետական ​​նավթային ֆոնդի գործադիր տնօրեն։
2003–2006 թթ. - Արդյունաբերական կառավարման հանձնաժողովի նախագահ։
2006 թ. - ԱՀ ֆինանսների նախարար։Նա նաև Սևծովյան առևտրի և զարգացման բանկում Ադրբեջանի Հանրապետության ներկայացուցիչն է։
Ամուսնացած է, ունի երեք երեխա։


== Տես նաև ==
Ադրբեջանի Հանրապետության ֆինանսների նախարարություն


== Ծանոթագրություններ ==
Անժելիկ Քիջո

Անժելիկ Քիջո (անգլ.՝ Angélique Kidjo, անգլ.՝ Անժելիկ Կպասելոկո Հինտո Հունսինու Քանջո Մանտա Զոգբին Քիջո), բենինցի «Գրեմմի» մրցանակակիր երգիչ-երգահան, դերասանուհի, ակտիվիստ, հայտնի է իր բազմազան երաժշտական ազդեցություններով և ստեղծարար երաժշտական տեսահոլովակներով։ Time ամսագիրը նրան անվանել է «Աֆրիկայի առաջին դիվա»։ BBC-ին Քիջոյին ընդգրկել է Աֆրիկա մայրցամաքի 50 ամենահայտնի գործիչների ցանկում։ The Guardian-ը նրան անվանել է աշխարհի 100 ոգեշնչող կանանցից մեկը, և Քիջոն առաջին կինն է, որին Forbes-ը ներառել է «Աֆրիկայի 40 ամենահզոր աստղերը» շարքում։ 2012 թվականի Օլիմպիական խաղերի երաժշտական փառատոնի ժամանակ լոնդոնյան «The Daily Telegraph»-ը նրան անվանել է «Աֆրիկյան երաժշտության անվիճարկելի թագուհի»։ 2013 թվականի մարտին Ամերիկայի Ազգային հանրային ռադիոն Քիջոյին կոչել է «Աֆրիկայի ապրող ամենամեծ դիվան»։ New African և Jeune Afrique ամսագրերի կողմից Քիջոն ընդգրկվել է «2014 թվականի ամենաազդեցիկ աֆրիկացիները» շարքում։ Forbes Afrique ամսագիրը 2015 թվականին Քիջոյի լուսանկարը տեղադրել է «100 ամենաազդեցիկ կանայք» համարում։ 2013 թվականի հունիսի 6-ին Քիջոն ընտրվել է Հեղինակների և կոմպոզիտորների միությունների միջազգային կոնֆեդերացիայի փոխնախագահ (CISAC): Այժմ բնակվում է Նյու Յորքում, որտեղ իր ներդրումն ունի «Նյու-Յորք Թայմս» ամսագրում։ Քիջոն պատվավոր դոկտորի կոչումներ է ստացել Եյլի համալսարանից, Բերկլիի երաժշտական քոլեջից և Միդլբերի քոլեջից։ 2018 թվականին Հարվարդի համալսարանի ջազ վարպետ-ռեզիդենտն է։


== Սկավառակագրություն ==
Pretty (1981)
Ewa Ka Djo (Let's Dance) (1985)
Parakou (1990)
Logozo (1991)
Ayé (1994)
Fifa (1996)
Oremi (1998)
Keep On Moving: The Best of Angelique Kidjo (2001)
Black Ivory Soul (2002)
Oyaya! (2004)
Djin Djin (2007)
Õÿö (2010)
Spirit Rising (2012)
Eve (2014)
Sings with the Orchestre Philharmonique du Luxembourg (2015)
Remain in Light (2018)


== Տեսագրություն ==


== Ծանոթագրություններ ==


== Արտաքին հղումներ ==
Official Angélique Kidjo Site
The Batonga Foundation
New York Times review of Angélique Kidjo, January 2014.
CNN African Voices profile of Angélique Kidjo, May 2009.
Singer Angelique Kidjo Speaks Out on Climate Change – video report by Democracy Now!.
Սելիշչե (գյուղ, Կազատինի շրջան)

Անվան այլ կիրառումների համար տե՛ս՝ ՍելիշչեՍելիշչե (ուկրաիներեն՝ Селище), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1946 թվականին։
2001 թվականի տվյալներով Սելիշչե գյուղում բնակվում էր 243 մարդ։ Բնակավայրը զբաղեցնում է 1524 կմ² տարածք։ Բնակչության խտությունը կազմում էր 159,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիսելևո (այլ կիրառումներ)

Կիսելևո, կարող է վերաբերել՝

Կիսելևո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Կիսելևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Լոոկյուլա

Լոոկյուլա (էստ․՝ Looküla), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուբաշի

Սուբաշի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օկտյաբրսկոե (գյուղ, Տոմսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ռուս.՝ Октябрьское), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 2078 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օբերմոդերն Զուտսենդորֆ

Օբերմոդերն Զուտսենդորֆ (ֆր.՝ Obermodern-Zutzendorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1538 մարդ, բնակչության խտությունը` 106.36 մարդ/կմ²։ Բնակավայրը զբաղեցնում է 14.46 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1067 աշխատունակ (15-64 տարեկան)  բնակիչ, որոնցից ակտիվ էին 813-ը, իսկ ոչ ակտիվները` 254։ Ակտիվության ցուցանիշը կազմում է 76,2 %։ 813 աշխատունակ մարդկանցից աշխատել է 765 անձ (410 տղամարդ և 355 կին)։ Գործազուրկ են եղել 48 անձ (24 տղամարդ և 24 կին)։ 254 անաշխատունակներից 71-ը եղել են աշակերտներ կամ ուսանողներ, 120-ը` թոշակառուներ, իսկ 63-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պետրովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Պետրովկա գյուղում բնակվում էր 102 մարդ։ Բնակավայրը զբաղեցնում է 0,31 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոսե դե Ռիբերա

Խոսե դե Ռիբերա (իսպ.՝ José de Ribera, մականունը՝ իտալերեն՝ Spagnoletto - փոքրիկ իսպանացի, հունվարի 12, 1591(1591-01-12)[…], Խատիվա, Վալենսիա, Իսպանիա[…] - սեպտեմբերի 3, 1652(1652-09-03) կամ սեպտեմբերի 2, 1652(1652-09-02), Նեապոլ, Նեապոլի թագավորություն), իսպանացի գեղանկարիչ, փորագրիչ։ Բարոկկոյի խոշորագույն ներկայացուցիչ։


== Կենսագրություն ==
Սովորել է Վալենսիայում։ 1613 թվականին մեկնել է Իտալիա, 1616-1618 թվականներին ստեղծագործել Նեապոլում, դարձել Իսպանիայի փոխարքաների պալատական նկարիչը։ Հարել է կարավաջիզմին։
Սկզբնական շրջանի գործերում (այդ թվում՝ 1620-ական թվականներին օֆորտներում) գերիշխում են լուսաստվերային սուր հակադրությունները` 1620-30-ական թվականներին։


== Աշխատանքներ ==
Ռիբերայի աշխատանքներին բնորոշ են նահատակության դրամատիկական տեսարանները, որոնցում ընդգծված է կամքի հաղթանակը ֆիզիկական տանջանքների նկատմամբ, հին փիլիսոփաների և սրբերի պատկերները՝ մեկնաբանված որպես ժողովրդական կերպարներ («Դեմոկրիտ», 1630, Պրադո, Մադրիդ)։
1630-ական թվականների կեսերից Ռիբերան պահպանելով կերպարների պատկերման խստաշունչ ռեալիզմը, հաճախ է դիմել ավելի հավասարակշռված լուծումների։ Նրա նկարներում լուսաստվերային անցումները դարձել են ավելի նուրբ, գունաշարը հագեցվել է ոսկեգույն կամ արծաթավուն նրբերանգներով մարդկային վեհությամբ առլեցուն ավետարանական և աստվածաշնչային կոմպոզիցիաներ («Հովիվների երկրպագությունը», 1638, Գեղեցիկ արվեստների թանգարան, Գրենոբլ), կանանց հուզիչ քնարական կերպարներ («Սուրբ Ինեսա», 1641, Դրեգդենի պատկերասրահ), դիցաբանական և ժանրային գործեր («Կաղլիկը», 1642, Լուվր, Փարիզ)։


== Պատկերասրահ ==

		
		
		

		
		
		
		
		
		
		
		


== Ծանոթագրություններ ==


== Գրականություն ==
Brown, Jonathan. (1973). Jusepe de Ribera: prints and drawings; [catalogue of an exhibition] The Art Museum, Princeton University, October–November 1973. Princeton, N.J.: Princeton University.  the standard work on his prints and drawings.
Sánchez Alfonso E. Pérez (1992)։ Jusepe de Ribera, 1591–1652։ The Metropolitan Museum of Art։ ISBN 9780870996474  [full text resource]
Williamson, Mark A. "The Martyrdom Paintings of Jusepe de Ribera: Catharsis and Transformation"; PhD Dissertation, Binghamton University, Binghamton, New York 2000 (available online at myspace.com/markwilliamson13732) (link broken)


== Արտաքին հղումներ ==

Scholarly articles in English about Jusepe de Ribera, lo Spagnoletto both in web and PDF @ the Spanish Old Masters Gallery
The bearded woman, Work of the month – Ducal House of Medinaceli Foundation
Ալեքսեևկա (գյուղ, Մալովիսկայի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Ալեքսեևկա գյուղում բնակվում էր 224 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեք Օ'Քոննել

Ջեք Օ'Քոննել (անգլ.՝ Jack O'Connell, օգոստոսի 1, 1990(1990-08-01), Դերբի, Դերբիշիր, Անգլիա, Միացյալ Թագավորություն), բրիտանցի դերասան հայտնի դարձած «Skins» և Անջելինա Ջոլիի «Անկոտրումը» ֆիլմերից։


== Կենսագրություն ==
Ջեք Օ'Քոննելը ծնվել է 1990 թվականի օգոստոսի 1-ին Անգլիայի Դերբի քաղաքում, բրիտանական ընտանիքում։ Հայրը՝ Ջոնի Օ'Քոննելը մահացել է 2009 թվականին քաղցկեղից, մայրը՝ Էլիսոն Օ'Քոննել։ Ջեքը ունի նաև քույր Մեգան անունով։
Դերասանական կարիերան սկսել է 2005 թվականից՝ նկարահանվելով «Բժիշկներ» և «Մաքուր անգլիական սպանություն» սերիալների սերիաներից մեկում։
Նկարահանվել է «Սա Անգլիան է» ֆիլմում 2006 թվականին, 2007 թվականին՝ «Waterloo Road», «Holby City», և «Wire in the Blood» սերիալների մի քանի սերիաներում։
2008 թվականին նկարահանվել է «Դրախտային լիճ» ֆիլմում, 2009 թվականին՝ «Հարրի Բրանուն» ֆիլմում։
2009-2013 թվականներին նկարահանվել է «Skins» երիտասարդական դերիալում՝ մարմնավորելով Ջեյմս Քուքին։ Ջեքը Քուքի դերի համար սպացել է «Լավագույն դերասան» նոմինացիան «TV Choice» մրցանակաբաշխույթյան ժամանակ։
2014 թվականին ստացել է գլխավոր դերը Անջելինա Ջոլիի «Անկոտրումը» ֆիլմում։ Մարմնավորել է Լուի Զամփերինիին։


== Անձնական կյանք ==
2008 թվականին հանդիպել է «Skins» սերիալից խախընկերուհի Կայա Սկոդելարիոյի հետ։


== Ֆիլմագրություն ==


== Ծանոթագրություններ ==
Օդեսա (այլ կիրառումներ)

Օդեսա անվանումը կարող է վերաբերել`

Օդեսա - քաղաք Ուկրաինայում, Ուկրաինայի ամենամեծ նավահանգիստը
Օդեսա - քաղաք ԱՄՆ-ի Տեխաս նահանգում
Օդեսա - աստերոիդ աստերոիդների հիմնական գոտում
Հրաչյա Պետիկյան

Հրաչյա Վահանի Պետիկյան (ծն. 23 փետրվարի, 1960, Երևան, Հայկական ԽՍՀ), խորհրդային և հայ հրաձիգ, ԽՍՀՄ և Եվրոպայի բազմակի չեմպիոն, աշխարհի քառակի և օլիմպիական չեմպիոն (1992), ԽՍՀՄ սպորտի վաստակավոր վարպետ։


== Կենսագրություն ==
Հրաչյա Պետիկյանը սկսել է զբաղվել Երևանի քաղաքային մարզա-հրաձգային ակումբում՝ Հայաստանի վաստակավոր մարզիչ Ռոբերտ Հակոբյանի ղեկավարությամբ։ Երկար տարիներ եղել է ԽՍՀՄ հավաքականի անդամ, անհատական և թիմային մրցումներում դարձել է Եվրոպայի և աշխարհի չեմպիոն։
1992 թվականին Բարսելոնայի Օլիմպիական խաղերում Հայաստանը ներկայացրել է Միասնական թիմի կազմում։ Օլիմպիական խաղերի բացման արարողության ժամանակ նրան է վստահվել Հայաստանի դրոշը դուրս բերելու պատիվը։ Առավել հաջող է հանդես եկել 50 մետր տարածության վրա 3 դիրքերից հրացանով կրակելու մրցումներում, որոնք հաղթել է՝ սահմանելով օլիմպիական ռեկորդ։
Հետագայում եղել է Հայաստանի հավաքականի անդամ, մասնակցել է Ատլանտայի Օլիմպիական խաղերին։ 1977 թվականին ղեկավարել է Հայաստանի հրաձգության ֆեդերացիան, ինչպես նաև այդ մարզաձևի մանկա-պատանեկան մարզադպրոցը։ 2007 թվականին Հրաչյա Պետիկյանը մասնակցել է Համահայկական 4-րդ խաղերի կրակը վառելու արարողությանը։


== Ծանոթագրություններ ==


== Արտաքին հղումներ ==
Պրոֆիլը Sports-reference.com կայքում Archived 2011-07-15 at the Wayback Machine.
Պրոֆիլը Sportinfo.am կայքում Archived 2014-09-26 at the Wayback Machine.
Նովոմինզիտարովո

Նովոմինզիտարովո (ռուս.՝ Новоминзитарово, բաշկիրերեն՝ Яңы Меңйетәр), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջենեսի շրջան (Նյու Յորք)

Անվան այլ կիրառումների համար տե՛ս՝ Ջենեսի շրջան (այլ կիրառումներ)Ջենեսի շրջան (անգլ.՝ Genesee County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.282 կմ² է, բնակչությունը՝ 60.079 մարդ (2010 թ. տվյալներով)։ Շրջկենտրոնն է Բատավիա բնակավայրը։ Կազմավորվել է 1802 թ.։
Թեոդոսիայի քաղաքային խորհուրդ

Թեոդոսիայի քաղաքային խորհուրդ (ուկրաիներեն՝ Феодосійська міськрада, Ղրիմի թաթարերեն՝ Kefe şeer şurası, Кефе шеэр шурасы), քաղաքային խորհուրդ Ուկրաինայի Ղրիմի Ինքնավար Հանրապետությունում։ Տեղաբաշխված է Ղրիմի հարավ-արևելքում, տուրիստական գոտում, և հայտնի է իր առողջարաններով։
Հարավ-արևելքում սահմանակից է Սուդակի քաղաքային խորհրդի հետ, հյուսիս-արևմուտքում Կիրովի շրջանի, արևելքում Լենինյան շրջանի հետ, իսկ հարավ-արևելյան կողմից շրջապատված է Սև ծովով։


== Բնակչություն ==
2001 թվականի ուկրաինական մարդահամարի տվյալներով շրջանի բնակչությունը՝


== Շրջանի կազմ ==
Շրջանի կազմի մեջ է մտնում 1 քաղաք — Թեոդոսիա (7) և 6 գյուղական խորհուրդ, որոնց մեջ են մտնում 5 քաղաքատիպ ավան և 11 գյուղ։

(1) Բերեգովոյի գյուղական խորհուրդ
Բերեգովոե
Ստեպնոե
(2) Կոկտեբելի գյուղական խորհուրդ
Կոկտեբել
Նանիկովո
(3) Նասիպնոեի գյուղական խորհուրդ
Նասիպնոե
Բլիժնեե
Վինոգրադնոե
Պիոներսկոե
Պոդգորնոե
Սոլնեչնոե
Յուժնոե
(4) Օրջոնիկիձեի գյուղական խորհուրդ
Օրջոնիկիձե
(5) Պրիմորսկի գյուղական խորհուրդ
Պրիմորսկի
(6) Շչեբետովկայի գյուղական խորհուրդ
Շչեբետովկա
Կրասնոկամենկա
Կուրորտնոե


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ֆրանկավիլլա դի Սիչիլիա

Ֆրանկավիլլա դի Սիչիլիա (իտալերեն՝ Francavilla di Sicilia) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 4060 մարդ, բնակչության խտությունը կազմում է 50 մարդ/կմ²։ Զբաղեցնում է 82 կմ² մակերես տարածք։ Փոստային ինդեքսն է՝ 98034։ Հեռախոսային կոդը՝ +39 0942։


== Արտաքին հղումներ ==
Բնակավայրի պաշտոնական կայք (իտալ.)
Անգլիական պաշտպանության լիգա

Անգլիական պաշտպանության լիգա, ԱՊԼ (անգլ.՝ English Defence League, EDL), ոչ կառավաական աջ ռադիկալ շարժում, որը հանդես է գալիս Մեծ Բրիտանիայի մուսուլմանացման, շարիաթի և իսլամական ծայրահեղականության դեմ։ ԱՊԼ-ն ճանաչվել է հակաիսլամական կազմակերպություն։ Համաձայն ոստիկանության տեղեկություններ ակտիվ անդամների թիվը կազմում է շուրջ 3 հազար մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-10-06 at the Wayback Machine.Կաղապար:Անգլիա-անավարտ
Ռոբերտ Լուկաս Կրտսեր

Ռոբերտ Լուկաս Կրտսեր (անգլ.՝ Robert Emerson Lucas, Jr., սեպտեմբերի 15, 1937(1937-09-15)[…], Յակիմա, Վաշինգտոն, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ ռացիոնալ սպասումների վարկածի մշակման համար, որը բերել է մակրոտնտեսական վերլուծության փոփոխությանը և տնտեսական քաղաքականության վերաբերյալ պատկերացումների խորացմանը (1995)։


== Կենսագրություն ==
Սովորել է Չիկագոյի (ստացել է դոկտորի աստիճան) և Կալիֆորնիայի համալսարաններում։ Աշխատել է Կարնեգի Մելոնի և Չիկագոյի համալսարաններում։
Լուկասն իր դոկտորական աշխատանքի համար ուսումնասիրել է տնտեսագիտություն «գրեթե մարքսիստական» հիմունքներով։ Նա ենթադրում էր, որ տնտեսագիտությունը պատմության իրական շարժիչ ուժն է և մտադրված էր տնտեսագիտության մեջ խորանալուց հետո կրկին վերադառնալ պատմության ամբիոն։
Նախկին կինը՝ Ռիտա Լուկասը, 1988 թ. ամուսնալուծությունից հետո իրենց համաձայնագրում սահմանված կարգով պետք է ստանար Նոբելյան մրցանակի մի մասը, եթե Լուկասն այն ստանար հետագա 7 տարիների ընթացքում։ 1995 թ., երբ Լուկասն ստացավ Նոբելյան մրցանակը, մրցանակային գումարի մի մասն անցավ նախկին կնոջը։
1997 թ. եղել է Էկոնոմետրիկ միության, իսկ 2002 թ. Ամերիկայի տնտեսագիտական ասոցիացիայի նախագահը։
Լուկասի երկրորդ կինը՝ Ն․ Ստոկեյը, հայտնի տնտեսագետ է, Չիկագոյի համալսարանի պրոֆեսոր։


== Աշխատություններ ==
«Ожидания и нейтральность денег (անգլ.՝ Expectations and the Neutrality of Money)»։ Journal of Economic Theory 4: 103–124։ 1972։ doi:10.1016/0022-0531(72)90142-1 
«Методы и проблемы теории делового цикла (անգլ.՝ Methods and Problems in Business Cycle Theory)»։ Journal of Money, Credit and Banking։ 12 (4, Part 2: Rational Expectations): 696–715։ 1980 
Исследования по теории делового цикла ([[անգլերեն|անգլ.]]՝ Studies in Business-Cycle Theory)։ MIT Press։ 1981։ ISBN 0-262-62044-8  
Совм. с Nancy L. Stokey и Edward C. Prescott (1989)։ Рекурсивные методы в исследовании экономической динамики (անգլ.՝ Recursive methods in economic dynamics )։ Harvard University Press։ ISBN 0674750969 


== Գրականություն ==
Блауг М․ Лукас Роберт-младший // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 162-164. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում (անգլ.)
Интервью с Робертом Лукасом-младшим // О чём думают экономисты. Беседы с нобелевскими лауреатами / под ред.П. Самуэльсона и У. Барнетта. - М.։ Юнайтед Пресс, 2009. - С. 98−108., (ISBN 978-5-9614-0793-8)
Kasper, Sherryl. The Revival of Laissez-Faire in American Macroeconomic Theory: A Case Study of Its Pioneers (2002) ch. 7 (անգլ.)
Ժողովածու (617)

Ժողովածու (617), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 617 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 17,6X12,3 չափս։ Ձեռագիրը կազմված է 162 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ հետագայի՝ պահպանակ Ա 19-րդ դ.:


== Բովանդակություն ==
Մովս. Ջուղայեցւոյ Համառօտ ժողովածու ի պէտս քարոզից։
Գր. Տաթևացւոյ Քարոզք։
Գրառաջք։
Բառգիրք (արաբերեն-թուրքերեն-հայերեն)


== Ծանոթագրություններ ==
The 7 Temptations

The 7 Temptations (հայերեն՝ Յոթ գլխավոր գայթակղություն), լեհ երգչուհի Դոդիի երկրորդ ստուդիական ալբոմը, որը թողարկվել է Universal Music Group լեբլի վրա 2011 թվականին։


== Ալբոմի մասին ==
The 7 Temptations ալբոմը ձայնագրվել է երկու լեզվով՝ լեհերեն («7 pokus głównych») և անգլերեն (The 7 Temptations)։ Ալբոմը թողարկվել է յոթ տարբեր շապիկների տեսքով, սակայն նրանցից բոլորը ծածկված էին սև փաթեթավորմամբ։
Մրցանակներ։ Պլատինե դիսկ (10000 օրինակ) «ZPAV» 2011 թվական։։


== Երգացանկ ==
«7 pokus głównych» ալբոմի լեհերեն տարբերակը


=== Անգլերեն տարերակ * «The 7 Temptations» ===
Փակագծերում ներկայացված է լեհերեն տարբերակը։«All I Need»
«Bad Girls» (* «Bad Girls»)
«Chimera» (* «Chimera»)
«Electrode» (* «Electrode»)
«Fuck It» (* «Fuck It»)
«Kill Me Babe» (* «Piąty żywioł»)
«Let’s Get It Started»
«My Way or No Way» (* «Lazarium»)
«Sick Game» (* «Gra Temidy»)
«Singing in the Chains» (* «Singin»)
«Through»
«XXX» (* «XXX»)


== Ծանոթագրություններ ==


== Արտաքին հղումներ ==
«7 pokus głównych» (Muzodajnia.pl)
Զաշչիտա (գյուղ, Նովոմիրգորոդի շրջան)

Զաշչիտա (ուկրաիներեն՝ Защита), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Զաշչիտա գյուղում բնակվում էր 213 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սև ջուր (ֆիլմ, 2017)

«Սև ջուր» (ռուս.՝ Чёрная вода), ռեժիսոր Ռոման Կարիմովի ռուսական դրամատիկական սարսափ ֆիլմը։ Ֆիլմի պրեմիերան կայացել 2017 թվականի հուլիսի 13-ին։


== Սյուժե ==
Գլխավոր հերոսերն են Մաքսիմը, նրա եղբայր Պյոտրը և նրա ընկերուհին՝ Պոլինան, ովքեր ժամանում են մի փոքրիկ գյուղ, որտեղ բնակվում են մի հին լքված նավում, որը վատ համբավ ունի տեղի բնակիչների շրջանում։
Հանկարծակիորեն գիշերը Պոլինան անհետանում է, և եղբայրներն սկսում են նրա որոնումները։ Իսկ երբ նա նույն կերպով անսպասելիորեն վերադառնում է, մի շարք տարօրինակություններ են տեղի ունենում։ Մաքսիմը մտահոգվում է Պոլինայի համար, իսկ նրա եղբայրը սկսում է մտածել, որ դա արդեն Պոլինան չէ։


== Դերերում ==
Իրինա Սթարշենբաում - Պոլինա
Դմիտրի Բոգդան - Մաքսիմ
Եվգենի Ալյոխին - Պյոտր
Իննա Եգորովա - Յուլիա
Սերգեյ Բելի
Նատալյա Շապոշնիկովա


== Նկարահանման անձնակազմ ==
Բեմադրող օպերատոր - Դմիտրի Գորբաչևսկի
Բեմադրող նկարիչ - Մարսել Կալմագամբետով
Հագուստի նկարիչ - Մարինա Մարո
Գրիմի նկարիչ - Քսենյա Մալկինա
Քասթինգի տնօրեն - Ատուրետա Ուշանովա
Կոմպոզիտորներ - Կոնստանտին Չալիխ, Ռոման Կարիմով, Անդրեյ Օռլովի և Սերգեյ Կլեվենսկու մասնակցությամբ
Հնչյունային ռեժիսոր - Իվան Գուսկով
Երկրորդ ռեժիսոր - Պավել Շերբատյուկ
Հնարքների բեմադրող - Օլեգ Կորիտին
steadicam օպերատոր - Մաքսիմ Վոլոխ
Գործող պրոդյուսերներ - Նատալյա Գավրիլկովա, Օլգա Ալեքսեևա
Պրոդյուսերններ - Անդրեյ Նովիկով, Ալեքսանրդ Կոտելևսկի
Մոնտաժ - Իլյա Սովետով, Օլգա Ալեքսեևա
Սցենարի հեղինակներ - Սերգեյ Օսիպյան, Ալեքսանդր Լունգին, Ռոման Կարիմով
Բեմադրող ռեժիսոր - Ռոման Կարիմով


== Արձագանքներ ==
Ֆիլմը ստացել է զուսպ արձագանքներ ռուս կինոքննադատների կողմից։


== Ծանոթագրություններ ==


== Արտաքին հղումներ ==
«Սև ջուր» megacritic.ru կայքէջում
«Սև ջուր» kritikanstvo.ru կայքէջում
Զապսելիե (գյուղ, Կրեմենչուգի շրջան)

Անվան այլ կիրառումների համար տե՛ս՝ ԶապսելիեԶապսելիե (ուկրաիներեն՝ Запсілля), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Զապսելիե գյուղում բնակվում էր 587 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալատ Սանտա Կրուս

Պալատ Սանտա Կրուս (իսպ.՝ Palacio de Santa Cruz — «Պալատ Սանտա Կրուս»), պատմական շինություն Մադրիդի կենտրոնի համանուն հրապարակում՝ կառուցված բարոկկո ոճով 1620-1640 թվականներին ճարտարապետ Խուան Գոմես դե Մորայի նախագծով։ Սկզբում ծառայել է որպես դատարան և բանտ՝ ճանաչված հանցագործների համար, հետո 1767 թվականին այն վերակառուցվեց և դարձավ պալատ՝ ստանալով ներկայիս անունը՝ մոտակայքում գտնվող Սուրբ Խաչ եկեղեցու անունով։ Ներկայումս Սանտա Կրուս պալատում տեղակայված են Արտաքին գործերի նախարարությունը և Իսպանիայի միջազգային համագործակցությունը։


== Գրականություն ==
Испания. Путеводитель. Издательство «Вокруг света». 2008
(634) Ուտե

(634) Ուտե (անգլ.՝ Ute), աստերոիդ աստերոիդների հիմնական գոտում։ Հայտնաբերվել է 1907 թվականի մայիսի 12-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,044968 ա. մ., առավելագույնը մոտենում է 2,4775 ա. մ. հեռավորության վրա և հեռանում 3,6124 ա. մ., իսկ Երկրի ուղեծրին Ուտե աստերոիդը նվազագույնը մոտենում է 1,485 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1940,76 երկրային օրվա ընթացքում, իր ուղեծրով շարժվելով միջինում 0,185494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(634) Ուտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զանի (անձնանուն)

Անվան այլ կիրառումների համար տե՛ս՝ Զանի (այլ կիրառումներ)Զանի, հայկական իգական անուն։ Զանազան անվան կրճատ կամ փաղաքշական ձևն է։


== Գործածություններ ==
Զանուն, հիշատակվել է 1517 թվականին մի տապանաքարի վրա Շամախու Գեոքչայ գավառի Նորաշեն գյուղում։
Զանին, հիշատակվել է 1687 թվականին։
Զանի, հիշատակվել է անթվական մի հիշատակարանում։


== Ծանոթագրություններ ==
Հայերը Նյու Յորքում

Հայերը Նյու Յորքում հաստատվել են 19-րդ դարից։ Առաջին հայը, որը Օսմանյան Թուրքիայից 1834 թվին ժամանել է Նյու Յորք, եղել է Խաչատուր Օսկանյանը։ Նա ընդունվել է ընդամենը երեք տարի առաջ բացված համալսարան, որն ավարտելուց հետո սկսել է աշխատել Նյու Յորք Հերալդ-Տրիբյուն թերթում։ Հետագայում դարձել է Նյու Յորքի մամուլի ակումբի նախագահը։ Նա առաջինն է ԱՄՆ-ում գիրք հրատարակել Օսմանյան Թուրքիայում հայերի վիճակի մասին։ Այսօրվա Ռիդրզ Դայջեստ ամսագրի նմանօրինակըՙ Putnams Monthly -ն, 1857 թվականին լույս տեսած «Սուլթանը և նրա ժողովուրդը» վեպը համարել է թուրքերի կյանքի և սովորությունների չափազանց ճշգրիտ և պատկերավոր նկարագրություն։ Համայնքում գործում է Հայ Առաքելական 7 եկեղեցի և 2 Ավետարանական եկեղեցի։
19-րդ դարի 40-ականների սկզբներից Թուրքիայից Ամերիկա գաղթածների թիվն սկսում է աճել և դարավերջին հասնում է 70 հազարի, որի մեկ քառորդը հաստատվում է Նյու Յորքում։ Ներկայումս Նյու Յորք քաղաքի հայությունը շատ խոշոր է որտեղ բնակվում է 100.000 հայ։
Հելիոէներգետիկան Հայաստանում

Հելիոէներգետիկայի կանոնավոր հետազոտությունները Հայաստանում սկսվել են 1960-ական թվականներին՝ Հոսանքի աղբյուրների համամիութ, ԳՀԻ-ի՝ 1964 թվականին ստեղծված հայկական բաժանմունքում։ Այստեղ են արտադրվել նախկին ԽՍՀՄ-ում առաջին արևային մարտկոցները, որոնց հիման վրա կառուցվել են մինչև 10 կՎտ հզորության արևային լուսաէլեկտրակայաններ։ Ստեղծվել են 1,5, 2 և 10 կՎտ հզորությամբ բարձրջերմաստիճանային արևային վառարաններ, մշակվել է դրանցով դժվարահալ ու հատուկ նշանակության գերմաքուր նյութերի ջերմալուսասինթեգի տեխնոլոգիա։ Ստեղծվել են կիսահաղորդչային կատալիգորդների միջոցով ջրից ջրածնի ստացման արևակայանքներ։
Թեև արեգակնային տեխնոլոգիաները Հայաստանում զանգվածային կիրառում չեն ստացել, սակայն հանրապետությունում արդեն տեղակայված են տարբեր կառուցվածքային առանձնահատկություններով տասնյակ արեգակնային ջրատաքացուցիչ համակարգեր, որոնք նախատեսված են ջրի տաքացման, լողավազանների ջրատաքացման, սրահների տաքացման և հովացման համար։ Շարունակվում են լուսաէլեկտրահամակարգերի մշակումները։ 1990 թվականին Գյումրիում (Բայրոնի անվան դպրոց) ջեռուցման նպատակով տեղակայվել է խոշորագույն ինքնավար էլեկտրամատակարարման համակարգ։ ԱՊՀ երկրներից առաջինը ՀՀ-ում են իրականացվել գիտատեխնիկական աշխատանքներ՝ ցանցային լուսաէլեկտրակայան ստեղծելու ուղղությամբ։ Շուրջ 10 կՎտ հզորությամբ այս կայանը տեղադրված է Հայ-ամերիկյան առողջապահյան կենտրոնի շենքում։ Շարունակվում են ԳՀ աշխատանքները տարբեր կառուցվածքների հայելիների կիրառմամբ հզոր արեգակնային կայանների և նոր տեսակի բարձրարդյունավետ լուսաէլեկտրափոխակերպիչների մշակման ուղղությամբ։
Բոլշերեչենսկի շրջան

Բոլշերեչենսկի շրջան (ռուս.՝ Большереченский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1925 թվականին։ Վարչական կենտրոնը՝ Բոլշերեչե։


== Աշխարհագրություն ==
Շրջանի տարածքի մակերեսը կազմում է 4300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31467 մարդ։ Բնակչության խտությունը կազմում էր 7,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(5144) Աչատես

(5144) Աչատես (անգլ.՝ Achates), աստերոիդ Յուպիտերի տրոյացիներից։ Հայտնաբերվել է 1991 թվականի դեկտեմբերի 2-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,207755 ա. մ., առավելագույնը մոտենում է 3,7908 ա. մ. հեռավորության վրա և հեռանում 6,6247 ա. մ., իսկ Երկրի ուղեծրին Աչատես աստերոիդը նվազագույնը մոտենում է 2,7788 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4340,85 երկրային օրվա ընթացքում, իր ուղեծրով շարժվելով միջինում 0,082933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5144) Աչատես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ատանկուր

Ատանկուր (ֆր.՝  Hattencourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 252 մարդ, բնակչության խտությունը` 69.81 մարդ/կմ²։ Բնակավայրը զբաղեցնում է 3.61 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 38 կմ արևելք։


== Բնակչություն ==


== Տնտեսություն ==
2010 թվականին ուներ 176 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 57։ Ակտիվության ցուցանիշը կազմում է 67,6 %։ 119 աշխատունակ մարդկանցից աշխատել է 101 անձ (63 տղամարդ և 38 կին)։ Գործազուրկ են եղել 18 անձ (7 տղամարդ և 11 կին)։ 57 անաշխատունակներից 15-ը եղել են աշակերտներ կամ ուսանողներ, 24-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օբերզյոհերինգ

Օբերզյոհերինգ  (գերմ.՝ Obersöchering), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 1553 մարդ (ըստ 2010 թվականի դեկտեմբերի 31-ի) ։ Տարածքը կազմում է 24,27 կմ²։ Պաշտոնական կոդ՝ 09 1 90 136։


== Ծանոթագրություններ ==
Բոնդյուգ

Բոնդյուգ (ռուս.՝ Бондюг), գյուղ Ռուսաստանի Պերմի երկրամասի Չերդինսկի շրջանի կազմում։
Բնակչությունը 2002 թվականին գրանցված տվյալներով կազմում էր 656 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենկովսկի գյուղական խորհուրդ (Խարկովի մարզ)

Սենկովսկի գյուղական խորհուրդ  (ուկրաիներեն՝ Сеньківська сільська рада), Ուկրաինայի Խարկովի մարզի Կուպյանսկի շրջանում Ուկրաինայի պետական ռադայի կայքում բնակավայրերի ամբողջական ցանկ։ (ուկր.)։
2001 թվականի տվյալներով Սենկովսկի գյուղական խորհրդում բնակվում էր 1272 մարդ։ Տարածքը՝ 63.73 կմ²։ Բնակչության խտությունը կազմում էր 19.96 մարդ/կմ²։ Խորհրդում կա 1 բնակավայր։
Հիմնվել է 1930 թվականին։


== Ծանոթագրություններ ==


== Արտաքին հղումներ ==
Ուկրաինայի բնակավայրերի արբանյակային լուսանկարները։ (ուկր.)
Դավիդկի (գյուղ, Նարոդիչի շրջան)

Անվան այլ կիրառումների համար տե՛ս՝ ԴավիդկիԴավիդկի (ուկրաիներեն՝ Давидки), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Դավիդկի գյուղում բնակվում էր 180 մարդ։ Բնակավայրը զբաղեցնում է 0,761 կմ² տարածք։ Բնակչության խտությունը կազմում էր 236,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԱՐԱՐ երգչախումբ

«ԱՐԱՐ երգչախումբ» միջազգային ասոցիացիա, միջազգային փառատոնի ոսկե մեդալակիր, երգչախումբ՝  հիմնադրված 2012 թվականի հոկտեմբերի 16-ին։ Ակտիվ գործունեություն է ծավալում Հայաստանում և արտերկրում։ Մասնակցում է միջազգային փառատոնների, մեծ նշանակություն ունեցող պետական ծրագրերի և բարեգործական համերգների։  Երգչախմբի հիմնադիրն ու գեղարվեստական ղեկավարն է խմբավար Գոռ Մելքումյանը։


== Գործունեություն ==
Հիմնադրվել է 2012 թ., Երևանում Գոռ Մելքումյանի կողմից։ Երգչախումբը հանդես է գալիս իգական, ինչպես նաև երկսեռ կազմերով։ Երգչախմբի երգացանկն ընդգրկում է բազմաոճ ստեղծագործություններ, որոնք կատարվում են ավելի քան տասն օտար լեզուներով։ Երգչախումբը համագործակցում է hայ և օտարազգի ժամանակակից կոմպոզիտորների հետ, hանդես է գալիս ինքնուրույն համերգային գործունեությամբ և միևնույն ժամանակ համագործակցում բազում կազմակերպությունների և անհատների հետ։
2013 թ. թողարկել է իր առաջին ձայնասկավառակը։ Երգչախմբի խմբերգերը նաև տեղ են գտել “Treasures of Music: Armenia” ձայնասկավառակում` թողարկված 2017 թվականին։ 2018 թվականից մասնակցում է երգչախմբային արվեստի միջազգային օրվան նվիրված համերգներին։
Երգչախմբի էապես կարևոր նախագծերից է փիլիսոփա-երաժիշտներին նվիրված համերգ-դասախոսությունները, որի մեկնարկը տրվեց 2021 թ. Հայաստանում առաջին անգամ կայացած «Ֆրիդրիխ Նիցշեն՝ մարմնավորյալ երաժշտություն» նախագծով։
2021 թ. ԱՐԱՐ երգչախումբը արժանացել է «Խաղաղություն աշխարհին» երգչախմբային միջազգային փառատոնի (World Peace Choral Festival) 2021) «Ոսկե մրցանակ»-ին (Gold Award)։ Տարիների ընթացքում երգչախումբը ձևավորել է իր ինքնուրույն փիլիսոփայությունը, որտեղ ստեղծագործությունների ընտրությունը, մեկնաբանումները և բարձրորակ  ունկնդրի ձևավորումը առաջնային կարևորության խնդիրներն են։


== Ծանոթագրություններ ==


== Արտաքին հղումներ ==
ԱՐԱՐ երգչախմբի տասնամյակը 2022 թվականին
Հայաստանի Հանրային Ռադիո․ «ԱՐԱՐ»-ը՝ բարձր երաժշտության արարման ճանապարհին․ «Հատվող եթեր»
«Մեր ազգի պատմությունը մեր մշակույթի պատմությունն է՝ իր բոլոր դրսևորումներով»
Հայաստանի օդային տրանսպորտ

Հայաստանի օդային տրանսպորտ, Հայաստանում օդային առաջին կանոնավոր հաղորդակցությունն սկսվել է 1933 թվականի հուլիսի 21-ին՝ Երևանի և Թիֆլիսի միջև (ԴՕ-2 երկտեղ օդանավերով)։ Երևանն օդային ուղիով Մոսկվային միացել է 1945 թվականին (ԴՍՊ-47 18 ուղևորատեղով օդանավերով)։ 1986 թվականին գործել է միութենական նշանակության 30 օդային գիծ։ Օդային կարևորագույն երթուղիներն էին՝ Երևան-Մոսկվա (2000 կմ), Երևան-Միներալնիե-Վոդի-Լենինգրադ (այժմ՝ Սանկտ Պետերբուրգ, 2670 կմ), Երևան-Սվերդլովսկ (այժմ՝ Եկատերինբուրգ, 2610 կմ), Երևան-Նովոսիբիրսկ, ինչպես նաև Երևան-միութենական հանրապետությունների մայրաքաղաքներ [բացառությամբ Դուշանբեի և Ֆրունզեի (այժմ՝ Բիշքեկ)]։ Հանրապետական նշանակության երթուղիներով Երևանը կապված էր Թբիլիսիի, Բաքվի, Ստեփանակերտի, Նախիջևանի, իսկ տեղական նշանակության ավիագծերով՝ Գյումրիի, Վանաձորի, Կապանի, Գորիսի, Սիսիանի, Ջերմուկի, Բերդի և այլ բնակավայրերի հետ։ Երևանն օդային հաղորդակցությամբ կապված էր նաև Պրահայի, Բեռլինի, Դամասկոսի, Հալեպի հետ։ Երևանով էր անցնում նաև Մոսկվա-Երևան-Բեյրութ-Դամասկոս-Մոսկվա միջազգային երթուղին։ Գյումրին օդային ուղիներով կապված էր Մոսկվայի, Կիևի, Սանկտ Պետերբուրգի, Սիմֆերոպոլի, Սուխումի և Գորկու (այժմ՝ Նիժնի Նովգորոդ), իսկ Բերդն ու Գորիսը՝ Բաքվի հետ։ Հեռավոր երթուղիները սպասարկվել են ՏՈՒ-154 և ՏՈՒ-134, իսկ տեղական Երթուղիները՝ ՅԱԿ-40 օդանավերով։ Ներկայումս Երևանի «Զվարթնոց» միջազգային և Գյումրիի «Շիրակ» օդանավակայաններն օգտագործվում են քաղաքացիական ավիացիայի, «երերունին»՝ ռազմական նպատակներով։ «Զվարթնոց» և «Շիրակ» օդանավակայանները Հայաստանի Կառավարության և «Կորպորասիոն Ամերիկա» ընկերության (Արգենտինա) միջև 2002 թվականի հունիսին կնքված պայմանագրով՝ 30 տարի ժամկետով հավատարմագրային կառավարման են տրվել «Արմենիա միջազգային օդանավակայաններ» ընկերությանը։
2022 թվականի հայկական ավիաընկերությունները փոխադրել են 900 հազար մարդ, դա Հայաստանի ավիափոխադրումների շուկայի մոտ 25%-ն է։
Օլխովկա (գետ, թափվում է Բալթիկ ծով)

Անվան այլ կիրառումների համար տե՛ս՝ Օլխովկա (այլ կիրառումներ)Օլխովկա (ռուս.՝ Ольховка), գետ Ռուսաստանում, հոսում է Կալինինգրադի մարզում և Գուրևսկի շրջանում։ Գետաբերանը տեղակայված է Կուրիշի ծոցի ափին։ Գետի երկարությունը 12 կմ է, ավազանի տարածքը 43,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300010632
Հիդրոլոգիական ուսումնասիրությունների կոդը - 104301063
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիկոկլիա

Նիկոկլիա, (հուն․՝ Νικόκλεια) գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 105 մարդ։ Տեղակայված է Կուկլիա գյուղից 3 կմ դեպի հյուսիս։


== Ժողովրդագրություն ==


== Ծանոթագրություններ ==
Օգսեն Սապոնջյան

Սապոնջյան Օգսեն Մուրադի (մարտի 3, 1908(1908-03-03), Արճեշ, Վանի մարզ, Թուրքիա - հոկտեմբերի 19, 1987(1987-10-19)), հայ մեխանիկ։ ՀԽՍՀ ԳԱ թղթակից անդամ (1960 թ.)։ ՀԽՍՀ գիտության վաստակավոր, գործիչ (1962 թ.)։


== Կենսագրություն ==
1932 թվականին ավարտել է ՀԽՍՀ շինարարական ինստիտուտը։ 1939 թվականից եղել է Երևանի պոլիտեխնիկական ինստիտուտի նյութերի դիմադրության ամբիոնի վարիչը։ Աշխատանքները վերաբերում են առաձգականության տեսության, մասնավորապես, առաձգական բարակ սալերի ծռման տեսության հարցերին։ Մշակել է մեթոդներ, որոնց օգնությամբ լուծվել են էլիպսային, կիսաէլիպսային բազմանկյուն և կիսաշրջանաձև սալերի ծռման տարբեր խնդիրներ։ Բացատրել է իր հայտնաբերած «Սսպոնջյան-Բաբուշկայի պարադոքսը»։ Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
933

933 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 933 թվականն է, 
X դարի 33-րդ տարին։


== Դեպքեր ==


== Ծնունդներ ==


== Մահեր ==
Ջոզեֆ Բո Բայդեն

Ջոզեֆ Ռոբինեթ «Բո» Բայդեն III (անգլ.՝ Joseph Robinette «Beau» Biden III, փետրվարի 3, 1969(1969-02-03), Ուիլմինգթոն, Դելավեր, ԱՄՆ - մայիսի 30, 2015(2015-05-30), Բետեսդա, Մոնտգոմերի շրջան, Մերիլենդ, ԱՄՆ), ամերիկացի իրավաբան, պետական գործիչ և դեմոկրատ քաղաքական գործիչ, ԱՄՆ-ի 46-րդ նախագահ Ջո Բայդենի որդին։ 2007-2015 թվականներին զբաղեցրել է Դելավեր նահանգի գլխավոր դատախազի պաշտոնը (1973-2009 թվականներին Ջո Բայդենը՝ Բո Բայդենի հայրը, Դելավեր նահանգից սենատոր էր)։


== Կենսագրություն ==
Բո Բայդենը քաղաքական գործիչ Ջո Բայդենի և նրա առաջին կնոջ՝ Նիլե Հանթերի ավագ զավակն էր։ 1972 թվականին նրա մայրը և կրտսեր քույրը մահացել են ավտովթարից։ Նա և իր կրտսեր եղբայրը՝ Հանթերը, ողջ են մնացել, բայց Բոն լուրջ վնասվածքներ է ստացել։
Իրավունք է սովորել Փենսիլվանիայի համալսարանում և Սիրաքյուսի համալսարանի Իրավաբանական քոլեջում։ 1995-2004 թվականներին իրավաբան է աշխատել ԱՄՆ արդարադատության նախարարությունում։ 2004 թվականին Բայդենը դարձել է Bifferato, Gentilotti, Biden & Balick իրավաբանական ընկերության գործընկերը։ Բացի այդ, նա եղել է քաղաքականության զարգացման վարչության ժամանակավոր խորհրդատու և իրավաբան ԱՄՆ դատախազի գրասենյակում։
Բայդենն ամուսնացած էր 2003 թվականից, ուներ դուստր և որդի։
2006 թվականին նա ընտրվել է Դելավեր նահանգի գլխավոր դատախազ, պաշտոնը ստանձնել է 2007 թվականի հունվարին։ 2015 թվականին հեռացել է պաշտոնից։
Եղել է Դելավեր նահանգի Ազգային գվարդիայի անդամ 2003 թվականից, 2008-2009 թվականներին ծառայել է Իրաքում։ Մահվան պահին մայորի կոչում է ունեցել։
2015 թվականի մայիսի 30-ին Բո Բայդենը մահացել է գլխուղեղի ուռուցքից (գլիոբլաստոմա)։ 2015 թվականի հունիսի 6-ին Հռոմի կաթոլիկ Սուրբ Անտոնիա (Ուիլմինգթոն) եկեղեցում տեղի է ունեցել հրաժեշտի արարողությունը։ Թաղված է Գրինվիլի Սուրբ Ջոզեֆի գերեզմանատանը։


== Ծանոթագրություններ ==


== Արտաքին հղումներ ==
Beau Biden Appearances on C-SPAN
Law firm hires Beau Biden(չաշխատող հղում)
Former Biden advisor picked as Senate replacement
Նիրզինգա

Նիրզինգա (ռուս.՝ Нырзынга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լինդույ գետի ձախ ափին՝ 54 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050367
Հիդրոլոգիական ուսումնասիրությունների կոդը - 103005036
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կավացո Կարնիկո

Կավացո Կարնիկո (իտալերեն՝ Cavazzo Carnico ), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1150 մարդ 2008 թվականի մարդահամարի տվյալների, բնակչության խտություն՝ 30 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 93003 — 0433 93053
Էլեկտրոնային փոստ՝ affari.generali@com-cavazzo-carnico.regione.fvg.it
Պաշտոնական կայք՝ ttp։//www.comune.cavazzocarnico.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էլի Ժոզեֆ Կարտան

Անվան այլ կիրառումների համար տե՛ս՝ Կարտան (այլ կիրառումներ)Էլի Ժոզեֆ Կարտան (անգլ.՝ Élie Joseph Cartan, ապրիլի 9, 1869(1869-04-09)[…], Դոլոմյո, Իզեր, Ֆրանսիա - մայիսի 6, 1951(1951-05-06)[…], Փարիզ, Ֆրանսիա), ֆրանսիացի մաթեմատիկոս։ Փարիզի Գլխավոր Ասամբլեայի անդամ։
1891 թվականին ավարտել է Բարձրագույն նորմալ դպրոցը։ 1912 թվականին դարձել է Փարիզի համալսարանի պրոֆեսոր։ Հիմնական աշխատանքները վերաբերում են անընդհատ խմբերի, դիֆերենցիալ հավասարումների տեսություններին, դիֆերենցիալ երկրաչափությանը։ 1894 թվականին հիմնել է Լիի խմբերի հանրահաշվական տեսությունը, 1913 թվականին կառուցել է Լիի կիսապարզ խմբերի ներկայացումների տեսությունը, հետագայում Լիի խմբերը կապել է դիֆերենցիալ երկրաչափության և տոպոլոգիայի հետ։ 1899 թվականից 1902 թվականներին ստեղծել է, այսպես կոչված, արտաքին ձևերի տեսությունը, որը նրան հնարավորություն տվեց լուծել Պֆաֆի հավասարումների համատեղության հարցը։ Բազմաչափ տարածությունների դիֆերենցիալ երկրաչափությունում կառուցել է աֆինական, պրոյեկտիվ և կոնֆորմ կապակցվածություններ ունեցող ընդհանրացված տարածություններ, տվել է շարժական ռեպերի ընդհանուր մեթոդը, որը արտաքին ձևերի մեթոդի հետ երկրաչափական պրոբլեմների լուծման արդյունավետ միջոց է։


== Ծանոթագրություններ ==
Միկուլինո (գյուղ, Ռուդնյանսկի շրջան)

Միկուլինո (ռուս.՝ Микулино), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատտու

Ատտու (անգլ.՝ Attu Island, ալեուտ.՝ Atan, Ատան), Մերձակա կղզիների խմբի արևմտյան և խոշորագույն կղզին, որը մտնում է Ալեուտյան կղզիների կղզեխմբի կազմի մեջ։ Վարչական առումով, ինչպես և բոլոր Ալեուտները, մտնում է ԱՄՆ Ալյասկայի նահանգի կազմի մեջ։


== Աշխարհագրություն ==
Ատտաուն Ալյասկայի և ամբողջ Միացյալ Նահանգների ամենաարևմտյան կետն է։ Կղզուց մինչև Կամչատկա (Աֆրիկա հրվանդան) ամենակարճ հեռավորությունը 690 կմ է, մինչև Ալյասկայի մայրցամաքային մասը` 1534 կմ։ Ատտուն ունի մոտավորապես 66 կմ երկարություն և 28 կմ լայնություն, նրա տարածքը 892.795 կմ² է։


== Պատմություն ==
Ըստ Բրոքհաուզի և Եֆրոնի հանրագիտական բառարանի՝ Ատտու կղզին հայտնաբերել է Միխայիլ Վասիլևիչ Նեվոդչիկովը, որը այնտեղ հասել է 1745 թվականին «Եվդոկիմ» նավի վրա։ Սակայն, ըստ ավելի ժամանակակից հետազոտությունների, կղզին հայտնաբերել է («հստակեցրել է դիրքը») կապիտան-հրամանատար Ալեքսեյ Չիրիկովը, 1742 թվականին Վիտուս Բերինգի երկրորդ Կամչատկայի արշավախմբի ժամանակ։
1772 թվականին Պոտապ Կուզմիչ Զայկովը «Սուրբ Վլադիմիր» նավով անցել է Օխոտի ծովից դեպի Կամչատկա։ Նա ձմեռել է Վորովսկայա գետի գետաբերանին, հաջորդ տարի գետերը սառույցից բացելուց հետո նա գնացել է դեպի Կուրիլյան երկրորդ նեղուց, և նույն թվականի հուլիսին՝ Մեդնոյե և Ատու կղզիներին մոտենալուց հետո, Զայկովը նկարագրել է նրանց բնությունը, կլիման և աշխարհագրական դիրքը։
1942 թվականի հունիսին Ատտու կղզին, ինչպես հարևան Կիսկա կղզին, գրավվել է ճապոնացիների կողմից (տես Ատուի ճակատամարտը)։


== Բնակչություն ==
Կղզու միակ բնակավայրը Ատտու Ստեյշենն էր, որի բնակչությունը մինչև 2010 թվականը կազմում էր մոտ 20 մարդ։ Բոլորը ներգրավված էին LORAN հաղորդիչի պահպանման գործում։ 2010 թվականի օգոստոսին բնակավայրը ամբողջովին վերաբնակեցվել է LORAN-ի փակման պատճառով։
Երկրորդ աշխարհամարտից առաջ կղզու վրա (Չիչագովի ծոցում) կար «ռուսական անուններով և ազգանուններով» «մի քանի տասնյակ բնակիչ» ունեցող մի գյուղ, ինչպես նաև ուղղափառ եկեղեցի։ Եղել են նաև այլ փոքր բնակավայրեր։


== Ծանոթագրություններ ==


== Գրականություն ==
Дивин В. А. Великий русский мореплаватель А. И. Чириков, М., 1953.
Дивин В. А. Русские мореплаватели на Тихом океане в XVIII веке, М., 1971.
Ալեքսանդր Մազարովիչ

Ալեքսանդր Նիկոլաևիչ Մազարովիչ (նոյեմբերի 29 (դեկտեմբերի 11), 1886, Սանկտ Պետերբուրգ, Ռուսական կայսրություն - մարտի 26, 1950(1950-03-26), Մոսկվա, ԽՍՀՄ), խորհրդային երկրաբան և հիդրոերկրաբան։
Ավարտել է Մոսկվայի համալսարանը (1912)։ 1931 թվականից՝ պրոֆեսոր, իսկ 1932 թվականից ղեկավարել է երկրաբանության, պատմական երկրաբանության, 1949 թվականից՝ պատմական և ռեգիոնալ երկրաբանության ամբիոնները նույն համալսարանում։ Մշակել է վերին պերմի կարմրավուն նստվածքների շերտագրության ընդհանուր սխեման։ Ճշտել է Պովոլժիեի և Զավոլժիեի յուրայի, կավճի, նեոգենի հասակի ապարների շերտագրական սահմանները և ուսումնասիրել նրանց ֆացիալ փոփոխությունները։


== Ծանոթագրություններ ==